اخلاق ہندی

اخلاق ہندی میر بہادر علی حسینی کی تصنیف کردہ ایک کتاب ہے جسے انھوں نے فورٹ ولیم کالج میں لکھا تھا۔ یہ کتاب دراصل مفتی تاج الدین کی فارسی کتاب مفرح القلوب کا ترجمہ ہےرضا علی عابدی، کتابیں اپنے آباء کی، صفحہ25-28 اور مختلف سبق آموز حکایتوں اور نقلوں پر مشتمل ہے۔ 1803ء میں چھپ کر منظر عام پر آئی اور یوں اردو زبان کی تاریخ میں نثر کی پہلی کتاب قرار پائی جو چھاپہ خانے سے چھپ کر نکلی۔

 تاریخ 
انگریز عہدہ داروں اور فوجیوں کو مقامی زبانیں اور رسم و رواج کی تعلیم کے لیے کلکتہ میں فورٹ ولیم کالج قائم کیا گیا تھا جہاں مقامی لوگوں کو ملازم رکھا گیا۔ ان کا کام ہندوستان کے گلی محلے کی بولی کو کتابی صورت میں پیش کرنا تھا۔ ان ملازمین کو منشی کا نام دیا جاتا اور انھی میں سے ایک کو ان سب پر میر مقرر کیا جاتا۔ منشی بہادر علی حسینی بھی میر مقرر ہوئے۔ پہلی کتاب ان کی ہی لکھی ہوئی تھی جو ایک فارسی کتاب مفرح القلوب کا ترجمہ ہے۔(یہ کتاب "ھتو پدیش" نامی کتاب سے فارسی میں ترجمہ ہوئی پھر اس فارسی سے اردو میں ترجمہ ہوئی) دیباچہ کتاببابو رام سکینہ، تاریخ ادب اردو (حصہ نثر) صفحہ 7اس کتاب کے دیباچے سے معلوم ہوتا ہے کا یہ کتاب جان گلكرسٹ کے فرمان پر ترجمہ ہوئی۔ اس کے بعد اس کتاب کو 1868 میں برطانیہ سے سید عبد اللہ نے شائع کروایا۔ اس کی ایک جدید طباعت 2010 میں بھارت سے ہوئی، پاکستان میں اس کو کچھ عرصہ پہلے مجلس ترقی ادب لاہور نے چھاپا تھا جو اب نایاب ہے۔فہرست مجلس ترقی ادب لاہور، جولائی 2009

 مزید دیکھیے 
 میر بہادر علی حسینی

 حوالہ جات 

زمرہ:1803ء کی کتابیں
زمرہ:اخلاقیات پر کتابیں
زمرہ:اردو
زمرہ:اردو تحقیق
زمرہ:اردو کتب
زمرہ:اردو کی تاریخ
زمرہ:انیسویں صدی کی بھارتی کتابیں
زمرہ:تاریخ کتب
زمرہ:تاریخی کتب